Timsirin n S1 akemmel.

Tamedyezt n tlawin negh n tayri :

Send mi nwala kra n tewsatin yerzan ladgha irgazen, s yisental n ttrad akk d tesredt, ad ne3red ad d-nsuk tit ghef kra n tewsatin nniden yerzan asentel n yihulfan s wudem amatu.

Tiwsatin-a tettwali-tent tmetti s yir tamughli, am wakken zemrent ad huddent timetti.

Ghef way-a i asent-tefka kra n yimukan kan d kra n lewqat kan.

1- Izli / izlan

Awal-a izli i d-yefkan Ass-a awal tizlit yella deg watas n temnadin n tmazgha, tikwal yettwantaq izli, tikwal izri. Deg rrif akk d tamnadt n Tlemsan qqaren izri.

Deg Wergla qqaren izli/izlan, anamek is d ahric deg Ahellil.

- Deg yal tamnadt, izli yettnamak asefru wezzilen (seg 2 ar 6 n yefyar), d asefru i d-yettilin s ccna, yerna ttawin-t-id d agraw.

Maca deg wayen yerzan isental ghef i d-yettawi yella umgirred ger temnadt d tayed.

Deg useggas n 1991, Tassadit Yacine tura tazrawt ghef wamud n yizlan i d-tegmer deg At Si Brahem (lberj) anda i tenna d akken izli d asefru n tayri i d-ttawint lxalat.

Maca Mhanna Mahfoufi i d-igenren izlan deg taddart n At Yes3ed (igawawen)yufa izli mačči d asefru n tayri.

Yura d akken izli d asefru wezzilen i d-ttawin yergazen mi ara meggren, negh lxalat mi ara ttheggint tameghra.

Yettili dayen d agraw yerna s ccna.

2- Ahiha :

Ahiha yettcabah ar yizli deg wayen yerzan talgha imi d asefru wezzilen madi, yerna yettili s ccna, maca yemgarrad ghef yizli deg wayen yerzan :

- Asentel : Ahiha d asefru n tayri.

- Amsiwel : Ahiha d tamettut kan i t-id-yettawin.

- Deg wamek i d-yettili : mačči d agraw maca yiwet kan iman-is.

Deg udlis-is Le répertoire poétique d'un village kabyle d'Algérie, Mahfoufi yura : " Ahiha d asefru i deg id-tessenfalay tmettut ihulfan-is n ughuccu mgal argaz is, negh ihulfan n tayri i tt yezdin nettat d urgaz nniden.

Awal Ahiha yella daghen wanda yettnamak asefru ufdih (poème obscène)

Idlisen :

1- M.Djellaoui, tiwsatin timensayin n tamedyezt taqbaylit, HCA.

2- M.Mahfoufi : le répertoire musical d'un village berbère d'Algérie, 1992.

3- T.Yacine : l'izli ou chante en kabyle, 1990.